text: Morgentrafikken generet af færdselsuheld
  05 september 2013 kl. 05.04
  Morgentrafikken på den østjyske motorvej blev torsdag generet af følgerne af et færdselsuheld. Højre spor mellem motorvejskryds Skærup og serviceanlæg Skærup var spærret, da Vejdirektoratet var i gang med at udbedre skader på autoværnet.
  Natten til torsdag kørte to biler på vej mod Vejle gennem autoværnet og havnede i det sydgående spor, hvor en tredje bil blev ramt. Vragdele fra bilerne blev spredt over en 500 lang strækning, men ingen mennesker kom til skade.
  Årsagen til uheldet var en uopmærksom bilist, der ramte afspærringen, der er sat op i forbindelse med vejarbejde på stedet. Bilisten blev så forskrækket, at vedkommende kørte ind i siden på en anden bil.
  